rlitschk/wikidir huggingface dataset:
Joe Kayser (* 14. September 1891 in St. Louis, Missouri; † 3. Oktober 1981 in Evanston, Illinois) weer en US-amerikaansch Slagtüüchspeler un Big Bandleader vun den Swing un de Popmusik. Joe Kayser hörr to de fröh Jazz-Bandleader vun de Middleren Westen vun de USA. He is in St. Louis upwussen, wo he sien musikaalsch Utbilln kreeg. 1917 is he nah New York City trucken un speel Slagtüüch in Earl Fullers Orchester in dat Rector's Restaurant. To dat Oorchester hörr ok Ted Lewis. In’ Eersten Weltkrieg hett Kayser in de US Navy deent. He speel ok in en lütt Navy-Ensemble, to dato k de Violinist Jack Benny horn de. Nah Kriegsenn’ speel he in dat Meyer Davis Orchestra, bevör he 1921 sien eerst fiev-Mann stark Formatschoon in St. Louis grünnd hett, dat he, nahdem he immer mehr Spood harr, ok vergrötert hett. De Band weer ständig up utdehnt Tourneen in Form vun so nömmt One-Night-Stands. Gene Krupa weer tietwies Liddmaat vun disse Band. Kayser hett denn den Hööftsitz vun de Band nah Rockford, dornah 1924 nah Chicago. In de nächst fiev Jahren harr Joe Kayers Orchester ständig Engagements in de Aragon un Trianon Ballrooms. 1929 hett Kayser sien Band uplööst un
Jewgeni Najer (russ. Евгений Юрьевич Наер; bi de FIDE Evgeniy; * 22. Juni 1977 in Moskau) is en russisch Schach-Grootmeester. Najer hett mit fiev Johren Schach vun sien Vader lernt. Sien Trainer weer lang Alexander Petrovich Bodisko; siet de sien Dood versöcht Najer ahn Trainer uttokommen. In de russisch Mannschapsmeesterschap speel he eerst för Norilsky Nickel, siet Midden vun de 2000er-Johren für TPS Saransk un 2009 för Moskau 64. In de Schachbundsliga-Saison 2007/08 speel he för den SV Wattenscheid. Mit Husek Wien wunn he in sien eerste Saison, 2008/09, de öösterrieksch Mannschapsmeesterschap. Najer wunn de russisch Jöögdmeesterschap U20. 1996 wunn he en Turnier in Pardubice, 1998 kunn he nochmal in Pardubice winnen, wobi he sien eerste GM-Norm schafft hett. Den Titel kreeg he 1999. In’ August 2002 kunn he dat US Open in Cherry Hill Township, NJ winnen, in’ März 2004 dat Capelle-la-Grande-Open. In’ Juli 2005 wunn he dat Maccabiah-Turnier in Jerusalem un in’ Februar 2007 dat Moskau Open. Den President's Cup in Baku wunn he in’ Mai 2008, in’ Juli 2008 un Juli 2009 dat World Open in Philadelphia. Sien aktuell Elo-Tall bedrocht 2672 (Stand: Juli 2010), de bither hööchste Elo-Tall 2682 in’ Oktober 2008. Sien best FIDE-Weltranglistenposition weer
Every Thing You Always Wanted to Know About Sex * But Were Afraid to Ask is de Titel vun en Episodenfilm vun Woddy Allen ut dat Johr 1972. Dorbi hannelt sik dat üm en satirische Verfilmen vun dat Sexualkunn-Book mit den glieken Naam vun Davdi Reuben. In de Söven Episoden vun den Film versöcht Allen de in dat Book formuleerten Fragen to antern. In Düütschland is de Film an’n 31. Januar 1973 anlopen. De Produkschoon hett ruchweg 2 Millionen US-Dollar, in de USA hett he üm un bi 18 Millionen US-Dollar inspeelt.. En Hoffnarr is nich in de Laag, den König to belustigen. Nu mutt he bang wesen, dat he en Kopp körter kummt. As he jüst över sien Tokumst nadenkt, dröpt he op den Geist vun sien Vadder, de em vertellt, de he keen Roh finnen kann, vördem he nich mit de Königsche in’t Bett weer. He jubelt ehr en Aphrodisiakum ünner, üm ehr rümrokriegen. Wohrhaftig deit dat Middel sien Wirken. Man de Hoffnarr hett nich mit den Küüschheitsgördel rekent, denn he üm’t Verrecken nich nich apen kriegen kann. As he sik de Hand in’n Gördel inklemmen deit, warrt he opletzt vun’n König opdeckt un henricht. De Dokter Dokter
Volkert Ipsen (* 5. Januar 1954) is en plattdüütschen Ledermaker un Schriever. Ipsen is 1954 boren un op Noordstrand opwussen. He weer later Schoolmeester an dat Carl-Jacob-Burckhardt-Gymnasium in Lübeck un is Mitarbeider bi dat Plattdüütschzentrum Ratzeborg. Ipsen is verheiraadt un hett twee Kinner. Leeder, di ik speel. (LP), Ariola-Eurodisc, Gütsel 1979 Na Odenbüll, Krüüzweg un Noorde. Gedichten. Sülvsverlag, ahn Oort [ca. 1995] Nordstrand fangt an bi de Damm. Gedichten. Sülvsverlag, ahn Oort [ca. 1995] Een bleuhen Boom. Gedichten. Sülvsverlag, [Lübeck] 2000 Wenn de blauen Jungs we’r spälen. (CD), Musikhaus Andresen, Lübeck [2000] Heimat un Wöer. Gedichten un Gedenken. Sülvsverlag, Lübeck 2002 Kiek doch eenmol na mi hen. (CD), Lübeck 2003 List vun plattdüütschen Schrievers Volkert Ipsen in de Datenbank Die niederdeutsche Literatur (hoogdüütsch)
Louise Lasser (* 11. April 1939 in New York) is en US-amerikaansch Schauspelerin. Lasser wurr in New York geboren un is in en jöödsch Öllernhuus upwussen. Se hett politisch Wetenschapen an de Brandeis University studeert. Louise Lasser weer van 1966 bit 1969 mit de Schauspeler un Speelbaas Woody Allen verheiraadt. Dör de Ehe mit Woody Allen harr se de Mögelkeit, ok in eenig vun sien Filme mittospelen, so as in Every Thing You Always Wanted to Know About Sex * But Were Afraid to Ask. Bekannt wurr se buterdem dör hör Dorstellung vun en neurotisch Huusfru in de Soap Mary Hartman, Mary Hartman, de van 1976 bit 1977 an 5 Daag in de Week leep. 1999 speel se noch in de Mystery Men mit. Louise Lasser in de Internet Movie Database (engelsch)
Franciscus Gerhardus Hieronymus (Frank) Löwik (* 30. September 1956 in Almelo; † 23. Februar 2009 in Liwwadden) weer en plattdüütschen Schriever un Historiker. Löwik is in Almelo boren, aver in Liwwadden opwussen. He hett an de Rieksuniversität Grönnen Geschicht un Düütsch studeert un later as Schoolmeester för Geschicht, Maatschoppeelehr un Düütsch an de School Piter Jelles Aldlân in Liwwadden arbeidt. 2003 hett he sien Dokter över dat Thema De Twentse beweging, strijd voor modersprake en eigenheid maakt. He hett tohoop mit Goaitsen van der Vliet 1994 de Tiedschrift De Nieje Tied grünnt un 1997 Book 1 von de Asterix-Reeg as Ne gesjichte van Asterix den Galliër op Twentsch översett. Löwik weer verheiraadt un harr dree Kinner. He is 2009 storven, nadem em de Aorta reten is. Op n biester (Niejmoodse schetsn in t Almeloos). De Oare útjouwerij, Eanske 1993 Flantuutn. De Oare útjouwerij, Eanske 2007
Timo Schultz (* 26. August 1977 in Wittmund) is en düütsch Footballspeler. Schultz fung dat Footballspelen bi den TuS Esens in Oostfreesland an. Bit 2000 speel he denn bi Werder Bremen. Van 2000 bit 2002 speel he för den VfB Lübeck. Dornah wessel he för en half Johr to’n Harburger TB 1865. Van Januar 2003 bit 2005 weer he för Holstein Kiel aktiv. Dorbi wurr he vun de damalig Trainer Frank Neubarth sogor in de 2. Mannschap utsorteert. De Fans vun Holstein weern dormit aber nich tofräe un hebbt protesteert un he keem weer in de eerste Mannschap torüch. Sien Karriere harr he eenig all drangeven un he wull up Lehramt in Hamborg studeeren. He wessel denn to de Saison 2005/06 to’n FC St. Pauli in de Regionalliga Nord. He weer dor ok blots för de tweet Mannschap vörsehn, keem aber gau in de 1. Mannschap rin un schaff in de Saison 2006/07 den Upstieg in de 2. Bundsliga un in de Saison 2009/10 sogor den Upstieg in de Bundsliga. An’ 25. September 2010 hett he denn ok sien eerst Bundsligaspeel tegen Borussia Dortmund makt. Nah sien aktiv Loopbahn weer he tonächst Trainer bi den FC St. Pauli. Siet 2024
Steve Buscemi ([bʊˈʃɛmi]; * 13. Dezember 1957 in Brooklyn, New York City) is en US-amerikaanschen Film- un Bühnenschauspeler as ok Speelbaas. Dör sien bannig markante Mimik un Physiognomie warrt he faken för Rullen vun Lüüd sinsett, de neurotisch sünd oder anners en Tick hebbt. De vun em dorstellte Carl Showalter in den Film Fargo warrt mehrmols as „’n beten snaaksch“ beschreven. Dat is nipp un nau de Typus, för den he faken engageert warrt. Na sien Afsluss an de Valley Stream High School hett Buscemi eerst as Möbeldräger, Iesverköper un Füerwehrmann arbeit. Blangento hett he Ünnerricht nahmen an dat renomeerte Lee Strasberg-Schauspeelstudio in New York. As Standup-Comedian un Performance-Künstler hett he eerste Insichten in dat Bühnenleven kregen. Bi een vun sien Optreden hett he ok sien latere Fro Jo Andres drapen. Sien eersten Film speel Buscemi 1984 mit The Way It Is. De eerste gröttere Rull harr he twee johren later in dat AIDS-Filmdrama Parting Glances vun Bill Sherwodd, de em föddert hett. Na eenige lüttere Optreden in verschedene Feernsehregen un Filmen hett he 1990 in Miller’s Crossing to’n eersten mol mit Ethan un Joel Coen tosamenarbeit. Ünner jemehr Regie stünn he fiefmol vör de Kamera. Sien groten Dörbrook harr
Eugen II. († 27. August 827) weer van Mai 824 bit to sien Dood Paapst. Sien Name bedüüd „de Eddelborene“ (greeksch) In‘ Interesse vun de siet Stephan IV. good Beziehungen tüschen Paapst un Kaiser hett Eugen II. sien Wahl sofort Kaiser Ludwig den Frommen mitdeelt, de dat ok sofort bestätigt hett un sien öldsten Söhn Lothar I., nah Italien schickt, um Eugen II. in de sien Utnannersetten mit de röömsch Bevölkerung bitostahn. Dordör keem dat to de Constitutio Romana van 11. November 824, de de kaiserliche Böverhoheit över Rom, den Karkenstaat un de Kurie sekern de un de ünner annern bestimm, dat de Paapstwahl blots vun den Klerus un den Adel vörnommen wurrn sull un de nee wählt Paapst noch för de Weihe den Trüeeid up den Kaiser leisten muss. De Konflikt tüschen Paapst Eugen un de Stadt Rom harr somit to en nicht lütt Minneseeren vun de vun Paapst Paschalis I. gewährt Privilegien führt. In‘ Tegentoog leet Ludwig de Fromme den Paapst in binnerkarklich Fragen free Hand, insbesünnere insowiet Eugen II. an de bilderfrüendlich Haltung vun sien Vörgänger fasthull un sück dormit in en to de Tiet bedüüdsamen Konflikt in Widerspruch ok to en grooten Deel vun de Kark
Nancy Sue Wilson (* 20. Februar 1937 in Chillicothe, Ohio; † 13. Dezember 2018 in Pioneertown, Kalifornien) weer en US-amerikaansch Singersche un mehrfak Grammy-Priesdrägerin. Nancy Wilson fung hör Karriere as Singersche in Jazzclubs in de Ümgegend vun Columbus (Ohio) in de 1950er Johren an. Hör eerst Schallplatten nehm se Enn’ vun de 1950er Johren up. In de 1960er Johren wurr se to en vun de populärst Jazzsingerinen un kreeg sogor en eegen Feernsehshow, wo se över de Grenzen vun den Jazz ok Popsongs sung. Dormit wurr se denn noch beliebter. 1964 wurr se för hör Interpretation vun „How Glad I Am“ mit en Grammy för de best Gesangsleistung in’ R&B-Beriek uttekend. Se is tosommen mit Nat King Cole un Sarah Vaughan in Konzerten uptreden. För hör Nancy Wilson Show kreeg se en Emmy Award un weer ok faken Gast in anner Shows. Buterdem is se ok regelmatig in Las Vegas uptreden. As de Popularität vou Personalityshows afnehm, kehr se in de 1980er Johren torüch to’n Jazz un hett mit Musikers as Hank Jones, Art Farmer oder Henry Johnson arbeit. Nancy Wilson nimmt regelmatig nee CDs up, toletzt Music for Lovers för Blue Note Records. För hör Album Turned to Blue
Dat Book Mormon ( engelsch The Book of Mormon) is en religiöös Schrift vun de nah dat Book nömmt religiöös Gemeenschop vun de Mormonen. Die vun dat traditionell Christendom nich deelt Anerkennung vun dit Wark as Hillig Schrift gellt as wesentlich gemeensam Kennteken vun de ansonsten bannig ünnerscheedlich Karken. De Naam geiht up den Propheten Mormon torüsch, de in dat Book sülvst as Hööftredakteur vun den oorsprünglichen Bericht nömmt wurrd. Mit de Eerstverapenlichung vun dat Book fung dat apenlich Wirken vun den Karkengrünner Joseph Smith an. De Oorsprung vun dat Book is umstreeden. Online-Version vun dat Book Mormon mit Söökfunktion Utführlich Överblick över dat Book Momon vun Insidern Eenig in dat Book Mormon enthollen Lehren Buch-Mormon-Film The Journey (engelsch) (Google video) Forschungen to dat Book Mormon vun de karkeneegen BYU Universität (engelsch) Kritisch Betrachtung vun dat Book
Richard Kiel (* 13. September 1939 in Detroit, Michigan; † 10. September 2014 in Fresno, Kalifornien) weer en US-amerikaanschen Schauspeler. Bekannt woorn is Kiel för allen dör sien Rull as Jaws (dt. Rullennaam: Beißer) in de beiden James-Bond-Speelfilmen The Spy Who Loved Me un Moonraker. Richard Kiel füll dör sien Grött vun 2,18 m op, de vun de Hormonstören Akromegalie utlööst warrt. Al mit 18 Johren weer he över twee Meter groot. Kiel weer toeerst Schoolmeester för Mathematik, bit he en Filmproduzent opfallen is, de em en Gastrull in de Feernsehreeg Laramie (dt.: Am Fuß der Blauen Berge) anboden hett. Vun de Tiet an is he jümmer wedder in Feernsehregen to sehn wesen un is so en bekannt Gesicht in’t amerikaansche Feernsehn worrn. In’t Johr 1976 speel he in den Film Silver Streak (dt.: Trans-Amerika-Express)hett he de Rull vun Reace speelt, de as „Rees mit en nich sünners fein Bitt“, dat vullstännig ut Goldtähn bestünn. So is he ok de Produzenten vun de James-Bond-Filmreeg opfallen, de em för de Rull vun Jaws in The Spy Who Loved Me engageert hebbt – en Figur, de in’n Roman vun Ian Fleming gor nich vörkummt. För den Film müss Kiel en Bitt ut
Disse Artikel is man blots en Stubben. Du kannst Wikipedia helpen un em verbetern. De Spraakwetenschop (ok Linguistik) is de Wetenschop vun de minschliche Spraak. Linguistik is en Woort, dat al Wetenschoppen tohopenfaten deit, de sik mit de Spraak up de een oder annere Aart ut'neensett. De welken meent ok, de Linguistik weer en Ünnerdeel vun de Semiotik, wat de Wetenschup vun de Tekens is. Dor warrt noch öber streden, wie de Linguistik updeelt weern kann un ob dat öberhaupt Ünnergruppen geven kann. De Welken meent, so en Updelen vun de Wetenschop weer doch man to künstlich. Se seggt, allens höört tosamen un kann gor nich ut'neen klamüstert weern. Anner Forschers seggt, tominnst veer grode Ünnerdelen gifft dat woll. Dat weern denn de Spraakwetenschop, de vergliekt, de Algemeen Spraakwetenschop, de Theoretisch Spraakwetenschop un de Praktisch Spraakwetenschop. Anner deelt dat anners up un seggt: Dat geev woll de Allgemeen Linguistik , man dat, wat de anner mit düssen Naam nömmt, dat scholl man beter Theoretisch Spraakwetenschop heten. Un de höör mit de Praktisch Spraakwetenschop tohopen un möök denn de Algemeene Linguistik (oder ok man bloß Linguistik) ut. To de Spraakwetenschop, de vergliekt, höört nu wedder allerhand Twiegen to. Dat sünd: De
De Tour de Suisse is de gröttste Radrundfohrt in de Swiez. Se find jedes Johr Midden Juni statt un gellt as wichtigst Etappenrennen in’ Radsport ünnerhalv vun de „Groot Dree“ Tour de France, Giro d'Italia un Vuelta a España. De Rundfohrt hörrt to de in dat Johr 2005 nee inführt UCI ProTour, en Serie vun de wichtigst Radrennen vun dat Johr. 2009 funn de 73. Auflage van 13. bit 21. Juni 2009 statt. Se is in meest teihn bit twalf Etappen ünnerdeelt, dorünner meest een Prolog, mehrere Bargetappen un een Tietfohren. De Tour de Suisse wurrd vun völ Fohrer as letzt Vörbereitung för de traditschonell twee Week later anfangend Tour de France fohren. Tolaaten sünd Mannschapen vun de 1. un 2. Kategorie. De eerste Tour de Suisse wurr van 28. August bit to’n 2. September 1933 utdragen; Winner vun de in fiev Etappen utdragen Rundfohrt weer de Öösterrieker Max Bulla. Sietdem heebt tallriek berühmt Fohrer de Tour wunnen. Achter de veermalig Gesamt- un dormit Rekordwinner Pasquale Fornara folgen de beid Swiezer Radstars ut de 1950er Johren, Ferdy Kübler un Hugo Koblet as ok Rui Costa ut Portugal, mit jewiels dree wunnen Rennen. Gino Bartali, Hennes Junkermann, Andrew Hampsten, Beat Breu
Disse Artikel is man blots en Stubben. Du kannst Wikipedia helpen un em verbetern. De Grammatik ünnersöcht de Regeln vun Spraken. De Sett vun Regeln vun en Spraak warrt ok de Grammatik vun de Spraak nöömt Mit Hülp van de Grammatik kunn een to'n Beispeel een Objekt van dat Subjekt unnerscheeden, dat heet dat word klarer, woneem een wat deit und womit he dat deit. Een anner Beispeel is de Tied wann dat dohn warrt: dor gifft dat de Vergangenheit, de Gegenword und de Tokunft. Oder een kann seggen, wat he deit (Indikativ) oder wat he dohn wüürd, wenn he man bloss künn (Konjunktiv). De Grammatik hett sik vele Fachwöör utdacht, üm en Spraak to beschrieven. Dat sünd tomehrst latiensche Wöör. Woortaart: Adjektiv, Adverb, Artikel, Verb, Substantiv Aspekt Fall: Nominativ, Genitiv, Dativ, Akkusativ, Ablativ, Subjektfall, Objektfall Antall: Eentall (Singular), Tweetall (Dual), Mehrtall (Plural) Geslecht (Genus) Affix: Präfix (Voorsettels), Suffix (Anvugels, Anbacksel) Nomen Tallwoort Subjekt, Objekt Sülv Flexion: Deklination oder Deklinatschoon, Konjugation oder Konjugatschoon Grammatik. Mehr Biller, Videos oder Audiodateien to’t Thema gifft dat bi Wikimedia Commons. Bi’n Wikiborn gifft dat Originalschriften över dat Thema oder vun den Schriever: Grammatiken.
Friedrich Schwiening (* 15. Mai 1851 in Springe; † 22. Mai 1935 in Auerk) weer Börgermeester vun de Stadt Auerk. Schwienig weer de Söhn vun den Paster Schwiening in Springe. He studeer Juristeree an de Universitäten Halle/Saale un Chöttingen. In Halle wurr he Liddmaat vun dat Corps Borussia und in Chöttingen vun dat Corps Hannovera. 1874 kreeg he vun wegen he an en vun de Universitätsbehörden updeckt Mensur dat Consilium abeundi un muss de Universität verlaaten. He hett denn sien Studien an de Universität Kiel wieder makt, is aber nah en Semester weer nah Chöttingen torüchgahn. An dat Referendarexamen in’ Juni 1875 sloot sück de Referendartiet in Einbeck un Hannober an. Schwiening hett in’ Mai 1881 dat Tweete juristisch Staatsexamen afleggt. Van Januar 1882 bi to sien Pensionierung 1924 weer he för 42 Johren Börgermeester vun de Stadt Auerk. Schwiening weer doröver hinut Landschaftsrat un Landschaftssyndikus vun de Oostfreesch Landschop, Kreisdagsafordnter un Afordnter vun de Provinziallanddag. As Studentenhistoriker stell he in dat 19. Johrhunnert to Tieden vun de Sammlung un Organisatschoon vun de Oldherrenschap vun dat Corps dat eerste Liddmaatverteken vun dat Corps Hannovera zu Göttingen up, dat in’ Mai 1880 in eerst Uplaag rutkeem. Heinrich F. Curschmann: Blaubuch des
Stefan Waggershausen (* 20. Februar 1949) is een düütsch Singer, Komponist en Texter. Waggershausen würr born in Friedrichshafen an de Bodensee. 1974 nöhm he sien eerst Platt up. 1980 harr he sien eerst groot Erfolg mit dat Leed Hallo Engel. Laterhen kemen noch anner Platten ruut, to’n Deel tosaam sungen mit Singerschen, so as Viktor Lazlo, Ofra Haza un Maria Conchita Alonso. Sien gröttst Erfolg weer een Duett mit de italieensch Singersch Alice: "Zu Nah Am Feuer". Dat Leed würr ook in Ingelsch upnahmen as "Close To The Fire". Traumtanzzeit (1974) Hallo Engel (1980) Fang mich auf (1981) Sanfter Rebell (1982) Tabu (1984) Mitten ins Herz (1984, Live) Touché d´amour (1985) Im Herzen des Orkans (1987) Tief im Süden meines Herzens (1990) Herzsprünge (1991) Wenn dich die Mondfrau küßt (1993) Louisiana (1995) Die Rechnung kommt immer (1997) Wolke 7 (2000) Duette & Balladen (2003) Unterm Cajun-Mond (2004) Cassandra (2005) Der alte Wolf wird langsam grau (2010) Endloser Sommer (2010) Für Dich (2010) Windstärke 10 (2012) Ich kenn mich aus mit dem Blues (2018) Fliegen mit dem Zeppelin (2019) Hank Williams (2019) Mädchen der besonderen Art (2019) Sonntagskind (2019) Zu schön für mich (2020) Offizielle Internetpräsenz
De Heinrico is dat 19. Gedicht ut de Carmina Cantabrigiensia. Dat Gedicht stammt ut de Tied üm un bi 1000 n. Chr. un hett 40 Regen. Bi elk Reeg is de Anfang op Latiensch, de tweet Deel in en düütsche Spraak. Wilhelm Seelmann hett de Thees opstellt, dat de Text von De Heinrico tooerst Ooldsassisch weer, later aver an’n Rhien dalschreven worrn is. Dorvon schall dat kamen, dat de Text deelwies hoochdüütsch lett. Noch later is de Text denn in England, wohrschienlich in Canterbury, as Deel von de Carmina Cantabrigiensia afschreven worrn. Dat Gedicht hannelt von Kaiser Oddo un Hertog Heinrich von Bayern, aver de Tosamenhang von’n Text is nich kloor un de Wetenschop is sik uneens, wat för’n Oddo un Heinrich dor mit meent is (Oddo I., Oddo II., Oddo III.; Heinrich I., Heinrich II., Heinrich III., Heinrich IV.). Jahrbuch des Vereins für niederdeutsche Sprachforschung XXIII, S. 81 Text
Seemacht betekent Seemacht, en Land, wat en grote Marine hett un dat up See en Macht is, de numms eenfach unnerkriegen kann, en anner Woort för Marine. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Julian Edwin „Cannonball“ Adderley (* 15. September 1928 in Tampa, Florida; † 8. August 1975 in Gary, Indiana) weer en US-amerikaansch Jazz-Altsaxophonist (af 1968 ok Sopransaxophon) in de Periood vun de lütt Combos in de 1950er und 1960er Johren. Nahdem he Highschool-Band-Leiter in Florida weern weer, gung he 1955 nah New York. He harr vör, in Manhattan wieder to studeeren, aber nahdem he bi Oscar Pettifords Band in dat Cafe Bohemia en Gastupträe harr, wurr de Altsaxophonist gau to en Sensation. Völ hebbt in hüm den neen Charlie Parker sehn. Aber Adderley harr ganz klor en eegen Stil, de vun Benny Carter genauso beinfloot weer as vun Parker. He hett sien fröh Bekanntheit nutzt un sien eerst Quintett grünnd, in dat ok sien jüngerer Bröer Nat Adderley an‘t Kornett mitspeel. Während sück de Grupp finanziell swoor dee, truck Cannonball de Upmarksomkeit vun Miles Davis up sück, de den Saxophonisten Enn‘ 1957 för twee Johr in sien Sextett haalt hett. Dor speel he ünner annern neben John Coltrane (Tenorsaxophon). De bekanntst Upnahm ut disse Tiet is dat in‘ Fröhjohr 1959 upnommen Kind of Blue, een vu de an’n meesten verköfft Alben in de Jazzhistorie. Ut disse Tiet gifft dat aber ok
Charles Mingus (* 22. April 1922 in Nogales (US-Militärbasis), Arizona; † 5. Januar 1979 in Cuernavaca, Mexiko) weer en US-amerikaansch Jazz-Kontrabassist un hörrt to de bedüüdenst Komponisten vun den modernen Jazz. Charles Mingus wurr an‘ 22. April 1922 in de Grenzstadt Nogales boren, wo sien Vader as Staff Sergeant in de Armee deen. Wiel sien Moder swoor krank weer truck de Familie nah Los Angeles; Harriett Sophia Mingus-Philips is an‘ 3. Oktober an chronisch Hartmuskelentzündung. De Wuddels vun de Familie sünd vertwiegt; Mingus´ Mutter weer as Dochter vun en Engländer un en Chinesin 1888 in Texas boren; Mingus´ Vader Charles, 1877 in North Carolina boren, entstamm de flüchtig Verbinnen vun en swaarten Farmarbeiters mit en sweedsch Frau. He weer eerst Postangestellter un is denn 1915 in de Armee intreden. Charles Mingus Junior harr as ok sien Vader en relativ hellen Huutfarv un sull later as „Mischling“ besünners sensibel up de bit in de 1960er Johren virulenten Rassenkonflikte reageeren. Dör den fröhen Verlust vun sien Moder wuss Charles Mingus temeld vernahlässigt in Watts, en afroamerikaansch präägt Vöroort vun Los Angeles, up; he leev dor mit sien Vader, sien Süsters Grace un Vivian un sien Steefmoder „Mamie“ Carson, en Halfindianerin ut South
Tři oříšky pro Popelku is de Titel vun en düütsch-tschechischen Märkenfilm ut dat Johr 1973. De Film warrt al siet dörtig Johren jeed Johr wedder üm de Wiehnachtstiet vun vele europääsche Feernsehsenner in’t Namiddagsprogramm wiest. De eerste Kinoopföhren vun den Film weer an’n 1. November 1973 in de Kinos vun de ČSSR. De lütte Deern, de vun all Lüüd blots Aschenbrödel nöömt warrt, leevt op’n Gootshoff. Siet ehr Vadder nich mehr leevt, warrt se vun ehr Steefmuder un ehr egen Dochter Dora rünnermaakt, wo dat blots geiht. Se mutt in’t Huus as Deenstmagd arbeiten un hett nix mehr as ehrn Schimmel Nikolaus, en Hund un’n lütten Smuckkasten, op den de Uul Rosalie oppassen deit. As de König mit sien Fro un sien Staat in’n Winter an’n Hoff vörbikummt, smeert de Oolsch den König Honig üm’n Boort un „verdeent“ sik dormit en Inladen för sik un ehr Dochter Dora to’n königlichen Hoffball. Dor, so haapt de Steefmuder, schall sik die junge Prinz in ehr Dochter verkieken un ehr denn heiraten. Aschenbrödel nütt den Schandaal üm den Königsbesöök un neiht ut in’n Woold, woneem se den Prinzen finnt, de mit sien Frünnen an’t Jagen is. Jüst as de Prinz op’n Reh anleggt,